cyanic-selkie/wikianc huggingface dataset:
Kansallinen Kokoomus
Poliittinen nelikenttä
Kokoomus oli vuonna 2013 ylempien toimihenkilöiden keskuudessa ylivoimaisesti suosituin puolue. 18–24-vuotiaiden keskuudessa kokoomuksen suosio on ollut laskussa. Kunnallisalan kehittämissäätiön vuonna 2017 julkaistun tutkimuksen mukaan kokoomuksen kannattajat ovat keskimäärin jäseniä nuorempia, matalammin koulutettuja ja tienaavat vähemmän.
Äänenkannattajat
Iltalehti aloitti toimintansa kokoomuksen päälehden Uuden Suomen iltapäiväpainoksena. Vuonna 2022 tehdyn tutkimuksen mukaan Iltalehden pääkirjoitus ja artikkelit noudattavat edelleen kokoomukselle myönteistä linjaa.
Sofia Zweygberg
thumb|Sofia Zweygberg Sofia von Zweygberg (o.s. Tilén, 1828–1883) oli erään Suomen suurimman ja vanhimman kangastukkukaupan perustaja. Von Zweygberg aloitti kangaskaupan Viipurin kauppahallin myymälässä vuonna 1868. Yritys laajeni tukkukauppaan ja toimialueeksi tuli koko Etelä-Karjala. Vuonna 1882 Toiminimi Sofia Zweygberg siirtyi hänen tyttärelleen Emilialle ja tämän miehelle V. F. Grönroosille. Ensimmäisen maailmansodan aikana liikkeen omistajaksi tuli Grönroosien vävy, fil.tri Albert Öhrman. Vuonna 1913 toiminimi muutettiin osakeyhtiöksi, nimellä Oy Sofia Zweygberg Ab. Saman vuonna avattiin sivuliike Lappeenrantaan. Vuonna 1925 toimitusjohtajana toimi insinööri (myöhemmin vuorineuvos) Wilhelm Wahlforss. Vuodesta 1926 toimitusjohtajana toimi vapaaherra Aminoff joka lunasti liikkeen itselleen vuoden 1928 jälkeen.
Kyrillinen kirjaimisto
Nykytilanne
Kyrillistä kirjaimistoa käytetään nykyään monien slaavilaisten sekä Venäjällä ja lähialueilla puhuttavien uralilaisten, turkkilaisten, mongolilaisten, luoteiskaukasialaisten, pohjoiskaukasialaisten ja dagestanilaisten kielten kirjoittamiseen. Kyrillistä kirjaimistoa käyttäviä slaavilaisia kieliä ovat venäjä, ukraina, valkovenäjä, bulgaria, makedonia, serbia (käyttää myös latinalaista kirjaimistoa) ja kirkkoslaavi.
Kyrillistä kirjaimistoa käyttäviä uralilaisia kieliä ovat ersä, mokša, niittymari, vuorimari, komi, komipermjakki, udmurtti, kiltinänsaame, nenetsi ja hanti sekä mansi.
Maria Raunio
Pohjois-Amerikkaan
Kansanedustajuuden päätyttyä Raunio työskenteli puolen vuoden ajan Lahdessa ilmestyneen Raivaajan toimittajana. Samalla Raunio tutustui Aaltonen-nimiseen nahkuriin, jonka kanssa hän muutti Yhdysvaltoihin kesällä 1910. Raunio työskenteli aluksi Amerikan Suomalaisen Sosialistijärjestön puhujana, kunnes hänet keväällä 1911 valittiin vastaperustetun Toveritar-lehden päätoimittajaksi Oregonin Astoriaan. Raunio ehti toimittaa lehteä kahdeksan numeron verran, mutta julkaisu sai ristiriitaisen vastaanoton, eikä saavuttanut kohderyhmänsä suosiota.
Paradise City
Single ylsi Suomen virallisen singlelistan sijalle 6.
Paramount Streaming
CBS myi valtaosan verkkopalveluistaan Red Ventureslle vuonna 2020 ja sen nimeksi vaihdettiin ViacomCBS Streaming. Myöhempina niminä olivat CBS All Access ja sittemmin Paramount+.
Álvaro Obregón
Kausi presidenttinä ja myöhemmät vaiheet
Obregónin kaudella muun muassa suoritettiin koulutus- ja maareformeja. Presidentti suhtautui epäluuloisesti katoliseen kirkkoon.
Ilmari Hustich
Väinö Ilmari Hustich (11. elokuuta 1911 Helsinki – 30. huhtikuuta 1982) oli suomalainen talousmaantieteen professori, akateemikko ja ministeri.
Elämäkerta
Hustich kasvoi köyhissä oloissa yksinhuoltajan poikana Helsingin Sörnäisissä. Hustichin äiti oli Maria Alexandra Hustich ja puoliso vuodesta 1937 Gunvor Ståhlström. Vuonna 1931 ylioppilaaksi tullut Hustich opiskeli Helsingin yliopistossa kasvitiedettä ja maantiedettä. Hänen väitöskirjansa (1937) käsitteli korkeuden ja ilmaston vaikutuksia tunturikasvillisuuteen läntisessä Lapissa. Hän jatkoi kasvimaantieteen tutkimuksia myöhemmin sekä Lapissa että arktisessa Pohjois-Amerikassa, johon hän teki useita tutkimusmatkoja 1930–1960-luvuilla. Kasvillisuuden levinneisyyttä säätelevät tekijät ja erityisesti puuraja- ja metsänrajakysymykset sekä puiden vuosilustotutkimukset olivat Hustichin keskeisiä tutkimuskohteita.
Akateemikon arvonimen Hustich sai 1975. Hänet vihittiin muun muassa Joensuun yliopiston kunniatohtoriksi (1979).
Un été inoubliable
Julkaisu ja vastaanotto
Elokuva sai teatteriensi-iltansa Ranskassa 15. kesäkuuta 1994, Yhdysvalloissa 11. marraskuuta 1994 ja Romaniassa 21. huhtikuuta 1995. Sen Yhdysvaltain ensi-ilta oli ollut syyskuussa 1994 Telluriden elokuvajuhlilla, missä se oli saanut erinomaisen vastaanoton. Sen teatterilevittäjinä olivat MKL Distribution Ranskassa, MK2 Productions Yhdysvalloissa ja Filmex Romaniassa. Elokuva oli Ranskassa vuoden 1994 146. katsotuin elokuva saatuaan 97 584 katsojaa. Se sai Romaniassa 1 148 katsojaa ja tuotti Yhdysvalloissa 65 352 dollarin lipputulot.
Mount Kenya
Mount Kenya on sammunut tulivuori. Viimeksi se on purkautunut 2,6–3,1 miljoonaa vuotta sitten. Vuoren rinteellä on monta biomia: Alemmat kerrokset ovat kuivaa metsää, joka vaihtuu katajien ja podokarpuspuiden vuoristometsäksi noin 2 000 metrin korkeudessa. 2 500 metrissä on bambuvyöhyke, joka vaihtuu vielä pieniä puita kasvavaksi ylämetsäksi, jossa kasvaa sammalia ja naavoja.
Kikujut uskovat, että heidän jumalansa Ngai asuu vuorella.
Kuvataide
Perinteinen ja nykytaide
Nykytaidetta luonnehtii avoin suhde ihmiskunnan kulttuuriin. Nykytaiteen teokset saattavat vedota muihinkin aisteihin kuin näköaistiin ja puhtaaseen visuaalisuuteen. Ääni saattaa olla osa taideteosta, kuten myös liike tai haju. Sanat, käsitteet ja teoriat ovat nykytaiteen materiaalia siinä missä taltta, sivellin, maalituubi ja valokuvauskamerakin. Nykytaiteen teos saattaa olla performanssi, jossa henkilöt puhuvat, laulavat ja tanssivat. Museon tai gallerian sijasta kuvataide voidaan esittää erämaassa tai puistossa ympäristötaiteena tai kerrostalossa yhteisötaiteena.
5 cm Granatwerfer 36
Heittimen hyvä puoli oli sen suhteellisen kevyt paino, jonka johdosta kaksi sotilasta riitti sen liikutteluun. Tämän vuoksi vuosina 1944-1945 saksalaiset joukot ottivat laajasti käyttöön ranskalaisilta ja neuvostoliittolaisilta joukoilta haltuunotettuja 50 mm kranaatinheittimiä.
Michael Romanoff
Michael Romanoff (oikealta nimeltään Hershel Geguzin; 20. helmikuuta 1890 Liettua – 1. syyskuuta 1971 Los Angeles, Yhdysvallat) oli Yhdysvalloissa emigranttina asunut ravintoloitsija ja näyttelijä, joka omisti Beverly Hillsissä toimineen kuuluisan Romanoff's-ravintolan. Ravintolassa kävi monia Hollywood-filmitähtiä 1940- ja 1950-luvuilla. Hän myös väitti olevansa prinssi Mihail Dimitri Alekandrovitš Obolenski-Romanoff, Venäjän keisari Nikolai II:n veljenpoika.
Jarome Iginla
NHL-uran alku (1996–2003)
Osallistuttuaan vuoden 2002 talviolympialaisiin valitun Kanadan jääkiekkomaajoukkueen harjoitusleirille vuoden 2001 kesällä Iginla pelasi uransa parhaan kauden. Hän pelasi jokaisessa kauden 82 runkosarjaottelussa, ja teki uransa henkilökohtaisen maali- ja piste-ennätyksen viimeisteltyään 52 maalia ja 96 pistettä. Menestyksekäs kausi teki Iginlasta lopullisesti yhden NHL:n suurimmista tähtipelaajista. Hän voitti Maurice 'Rocket' Richard Trophyn ja Art Ross Trophyn NHL:n maali- ja pisteykkösenä. Lisäksi pelaajayhdistys NHLPA äänesti Iginlan liigan arvokkaimmalle pelaajalle jaettavan Lester B. Pearson Awardin saajaksi. Hän oli ehdokas myös King Clancy Memorial Trophyn (esimerkillinen toiminta jäällä ja sen ulkopuolella) ja Hart Memorial Trophyn (joukkueensa arvokkain pelaaja) voittajaksi. Hart Memorial Trophyn äänestys osoittautui ristiriitaiseksi: Iginla sai yhtä monta ääntä kuin palkinnon voittanut Montreal Canadiensin maalivahti José Théodore, mutta sai vähemmän ykköstilaan oikeuttavia ääniä. Lopulta selvisi, että eräs äänestäjistä - jonka huhuttiin olevan Montrealin kotiprovinssi Quebecista - oli jättänyt Iginlan pois äänestyslistaltaan. Äänestyksen synnyttämän kiistan ja väittelyn myötä palkinnon jakamisesta vastaava Professional Hockey Writers' Association muutti jäsentensä äänestyssääntöjä, jotta vastaava tulos ei pääsisi toistumaan.
Calgary Flamesin kapteenina (2003–2013)
6. maaliskuuta 2011 Iginla viimeisteli kauden 2010–2011 30. maalinsa rangaistuslaukauksesta ottelussa Nashville Predatorsia vastaan. Hänestä tuli NHL:n historian 10. pelaaja, joka on onnistunut ylittämään 30 maalin rajan kymmenenä kautena peräkkäin. Kuukausi myöhemmin hän ylitti 1 000 tehopisteen rajan viimeisteltyään 3-2 -voittomaalin St. Louis Bluesia vastaan 1. huhtikuuta. NHL-uransa 500. maalin Iginla laukoi 7. tammikuuta 2012 Minnesota Wildin maalivahti Niklas Bäckströmin ohitse. Hänestä tuli NHL:n historian 42. pelaaja, joka on ylittänyt 500 maalin rajan. Kauden 2011–2012 puolivälissä Iginla nimettiin tähdistöotteluun seitsemännen kerran urallaan; jätettyään väliin edellisvuoden ottelun hän pelasi tähdistössä kuudennen kerran. Kauden 30. maalinsa Iginla viimeisteli maaliskuussa 2012 San Jose Sharksia vastaan pelatussa ottelussa Antti Niemen vartioimaan Sharks-maaliin. Hänestä tuli NHL:n historian seitsemäs pelaaja, joka on onnistunut ylittämään 30 maalin rajan 11 kautena peräkkäin.
Pittsburgh Penguins ja Boston Bruins (2013–2014)
Helmikuussa 2014 Iginla saavutti 600 syötön rajan ottelussa Vancouver Canucksia vastaan.
Perhe
Iginla avioitui vuonna 2003 pitkäaikaisen naisystävänsä Kara Kirklandin kanssa. He aloittivat seurustelun ollessaan teini-iässä, ja heillä on liitostaan kolme lasta: vuonna 2004 syntynyt tytär Jade sekä vuosina 2006 ja 2008 syntyneet pojat Tij ja Joe. . Jade pelasi 2022 MM-kultaa voittaneessa Kanadan U18 tyttöjen joukkueessa.
Iginla on tunnettu hyväsydämisestä ja positiivisesta luonteestaan. Calgary Flamesin entinen general manger Craig Button on kuvannut Iginlan olevan jalat maassa -tyyppi: ”Hän ei perusta itseään asenteen tai ylimielisyyden varaan. Hän luottaa kykyihinsä. Hän on itsevarma. Hän on aito. Hän on parempi ihminen kuin hän on pelaaja, ja me kaikki tiedämme, millainen pelaaja hän on.” Pelatessaan vuoden 2002 talviolympialaisissa Iginla päätyi sattumalta keskustelemaan neljän calgarylaisen jääkiekkofanin kanssa, ja saatuaan tietää ryhmän nukkuvan autossa hänen hotellinsa ulkopuolella hän oli lunastanut kaikille neljälle majoituksen samasta hotellista omalla kustannuksellaan.
Marvel: Ultimate Alliance
Pelattavat hahmot
Hahmot, joille pelaaja voi saada vaihtoehtopuvun, ovat lueteltu alapuolella. Kursvioidulla kirjoitetut nimet ovat päähahmojen vaihtoehtopukuja, jotka kuitenkin sarjakuvissa esiintyvät erillisinä hahmoina.
Painonnosto kesäolympialaisissa 2016
Painonnostossa kilpailtiin Rio de Janeiron 2016 kesäolympialaisissa 25:ttä kertaa. Kilpailut käytiin 6.–16. elokuuta Riocentrossa.
Eagle McMahon
Eagle Wynne McMahon on yhdysvaltalainen frisbeegolfaaja.
Major-turnaukset
European Open
Sömmerda
pienoiskuva|250px|Sömmerdan sijainti Sömmerdan piirikunnassa. Pienemmässä kuvassa piirikunnan sijainti Thüringenin osavaltiossa.
Maantiede
Sömmerda sijaitsee Thüringenin pohjoisosassa Thüringeninmetsän koillispuolella. Se on osa Thüringenin allasta (Thüringer Becken), jonka pinta-ala on noin 2 700 neliökilometriä. Kaupungin halki keskustan länsipuolitse virtaa 192-kilometrinen Unstrut-joki, joka on Saalen läntinen sivujoki. Saale puolestaan virtaa pohjoiseen kohti Elbeä. Sömmerdan etäisyys Erfurtista on runsaat 20 kilometriä pohjoiskoilliseen, Jenasta noin 40 kilometriä luoteeseen ja Leipzigista noin 90 kilometriä länsilounaaseen.
Historia
Yhdysvaltain joukot miehittivät Sömmerdan huhtikuussa 1945, mutta kaupunki joutui jo seuraavana kesänä Neuvostoliiton vaikutuspiiriin ja siten osaksi tulevaa Saksan demokraattista tasavaltaa. Sömmerda ei juuri kärsinyt toisesta maailmansodasta. DDR:n aikana Sömmerdan väkiluku kasvoi, ja kaupungin teollisuutta kehitettiin. Saksojen yhdistymisen jälkeen teollisuus ajettiin alas ja tilalle rakennettiin uutta. Sömmerdan väkiluku väheni 2010-luvulle saakka.
Kesäolympialaiset 1964
Maailman ensimmäinen suurnopeusjuna Shinkansen avattiin olympialaisia varten 1. lokakuuta 1964.
Minangkabaut
pienoiskuva|Häät. Minangkabaut ovat eräs Indonesiasta lähtöisin oleva etninen ryhmä. Länsi-Sumatralla elää noin neljä miljoonaa minangkabauta ja muualla Indonesiassa noin kolme miljoonaa lisää.
Pekanbaru
Pekanbaru on kaupunki Indonesiassa, Sumatran saarella. Se on Riaun provinssin pääkaupunki. Pekanbarun väkiluku on noin 700 000 asukasta. Kaupungin läpi virtaa Siak-joki.
Hans Johansson
Saavutukset
Pelaajana Maajoukkueessa
Pärnäinen
Sataman tuntumassa sijaitsevat Länsi-Suomen merivartioston Nauvon merivartioasema sekä Turun meriliikennekeskus. Merenkulkulaitos ehdotti syyskuussa 2007 Turun meriliikennekeskuksen ja Porin meriliikennekeskuksen keskittämistä Turkuun Meripelastuskeskuksen yhteyteen.
Asteekkien historia
Liitot ja sodat muiden intiaaniheimojen kanssa
Kun asteekkien kaupunki Tenochtitlán vahvistui ja vaurastui, heidän asemansa naapurikansojen keskuudessa vakautui. Arvostus heitä kohtaan kasvoi ja muut alkoivat kohdella heitä vertaisinaan. Mutta samaan aikaan kun asteekit olivat juuri saaneet kaipaamaansa arvostusta, heitä uhkasi uusi kriisi naapurikansojen taholta. Saarta ympäröivän järven länsirannan Azcapotzalcon tepaneekit ja itärannan Texcocon acolhuat kävivät jatkuvaa sotaa uusista alueista, eikä Tenochtitlán ollut vielä kyllin vahva, jotta asteekit olisivat voineet taistella yksin alueita janoavien vihollisten kanssa. Niinpä asteekit liittoutuivat tepaneekkien kanssa, 1300-luvun puolivälissä, turvatakseen asemansa. Asteekeista tuli nyt tepaneekkien vasalleja. Noin 1350 rakennettiin ensimmäiset pengertiet ja kanavat.
Mykyrokka
Mykyrokka on savolainen perinneruoka. Se on keittoruoka, joka sisältää perunoita, lihaa (yleensä sianlihaa), sydäntä, sisäelimiä, kuten maksaa ja munuaisia, sekä oleellisesti mykyjä. Mykyt (tai myvyt) ovat jauhosta ja verestä valmistettavia sattumia, jotka kypsennetään kiehuvassa vedessä. Perinteisesti mykyrokka on ollut syksyllä (kekrin aikoihin) tapahtuvaan teurastukseen liittyvä sesonkiruoka. thumb|Mykyrokkaa lautasella. Mykyrokkaa tarjotaan paikallisissa kouluissa kouluruokana ja myydään annoksina ja litramyyntinä. Mykyrokan erityislaji on hirvirokka, jota metsästysseurat tarjoavat peijaisissa..
Jatsin syvin olemus
Jatsin syvin olemus on vuonna 1977 julkaistu Kari Peitsamon ja Ankkulin albumi, joka on samalla Peitsamon esikoisalbumi. Sen tunnetuin kappale on "Kauppaopiston naiset", joka julkaistiin myös singlenä. Levyn kansitaide on Juho Juntusen käsialaa. Levy äänitettiin suurilta osin Juice Leskisen Lahtikaupungin rullaluistelijat -levyn nauhoitusten ylijäämäajalla, ja levyllä soittaakin siksi paljon Juicen bändin muusikoita. Raidalla 11 soittaa varsinainen Kari Peitsamo ja Ankkuli -kokoonpano.
Gennaro Gattuso
Milan
Gattuson ensimmäinen kausi Milanissa oli hyvä, ja vastuuta suurseuran keskikentällä tuli kelvollisesti. Gattuso pelasi kauden aikana 22 ottelua. Vaikka Gennaro Gattuso oli jo tuolloin puolustavakeskikenttäpelaaja, onnistui hän iskemään kaudella myös yhden maalin. Gattuson pirteät otteet toivat myös paikan Italian maajoukkueesta nuorelle Gattusolle, joka tekikin maajoukkuedebyyttinsä vuonna 2000 ja pelasi maajoukkueessa samana vuonna peräti kuusi ottelua ja iski myös uransa ensimmäisen ja myös viimeiseksi jääneen maaottelumaalin. Gattuso ei kuitenkaan mahtunut Italian EM-joukkueeseen, 2000. Kaudella 2000–01 Gattuson vastuu Milanissa lisääntyi ja kaudella 2001–02 Gattuso oli jo joukkueen avainpelaaja. Gattuso pelasi kaudella 2001–02 Serie A:ssa peräti 32 ottelua. Vuonna 2002 pelattuihin Jalkapallon MM-kisoihin, Gattuso mahtui mukaan Italian joukkueeseen. Gattuso sai Italian MM-kokoonpanosta saman numeron, kuin Milanissakin, numero #8. Kaudella 2002–03 Gattuson vastuu Milanin keskikentällä vähentyi hieman, mutta hän pysyi yhä tärkeänä osana joukkuetta. Gattuso pelasi täydet minuutit, kun Milan voitti täysin italialaisessa Mestareiden Liigan finaalissa Juventuksen rangaistuspotkuilla, ja Gattuso voitti näin ensimmäisen pokaalinsa Milanissa. Kaudella 2003–04 Gattuso pelasi jälleen yli 30 ottelua Milanin paidassa Serie A:ssa, ja juhli kauden päätteeksi myös Italian mestaruutta. Lisäksi Gattuso oli jälleen Italian maajoukkueen mukana, EM-kisoissa 2004. Gattuso sai tällä kertaa maajoukkuepaidassa enemmän vastuuta Italian keskikentällä, kuin kaksi vuotta aiemmin MM-kisoissa.
Ura valmentajana
Gattuso aloitti valmentajauransa helmikuun lopulla 2013, kun FC Sion nosti hänet pelaajavalmentajaksi erotetun Víctor Muñozin tilalle. Pesti päättyi lyhyeen, sillä Gattuso sai potkut jo toukokuussa. Hän oli seuran viides valmentaja kauden 2012/13 aikana.
Toukokuun lopussa 2021 ACF Fiorentina kertoi, että Gattusosta tulee seuran päävalmentaja. Sopimus purettiin kuitenkin jo kesäkuussa ennen kuin Gattuso ehti aloittaa tehtävässään.
Padang
pienoiskuva |vasen|Padang Beach
Teuvo Tulio
Lapsuus ja nuoruus
Theodor Tugai syntyi 1912 turkkilais-puolalais-persialais-latvialaisille vanhemmille Riiasta Pietariin matkalla olleessa juna ssa. Hänen äitinsä oli balettitanssija Helena Garschin ja isänsä Aleksander Tugai. Vanhemmat solmivat avioliittonsa ainoastaan Theodorin äidin vanhempien vaatimuksesta, eikä se kestänyt kauan. Theodorin syntyessä hänen äitinsä oli 18-vuotias.
Näyttelijä
Seuraavana kesänä rahoittajaksi saatiin Tugain perhetuttu Armas Willamo ja tuottajaksi hänen agentuuriyhtiönsä Oy Fennica Ab. Toinen rahoittaja oli valokuvaustarvikkeita myyvä ja pienimuotoisia dokumenttielokuvia tehnyt Oskar Lindelöf, joka suostui myös lainaamaan kameran. Koska Vaala oli itseoikeutettu ohjaaja, Tugai esitti miespääosan, johon hän valmistautui muun muassa jäljittelemällä Greta Garboa. Naispääosan esitti Regina Ekroth. Käsikirjoituksen ystävykset laativat yhdessä. Esikoisteos sai nimekseen Mustat silmät ja se valmistui vuonna 1929. Tugain mielestä elokuva onnistui ensikertalaisilta hyvin. Sitä kehui myös Tulenkantajat-lehden kriitikko. Vaala oli asiasta kokonaan toista mieltä ja eräänä yönä heitti elokuvan kopion ja alkuperäisnegatiivit mereen Kaivopuiston rannassa.
Fennica-Filmin kausi
Seuraavaksi Vaala ja Tugai innostuivat Tulenkantajien ajatuksista ja myös ystävystyivät heidän kanssaan. Tulenkantajien mielestä Tugai ja Vaala olivat suomalaisen elokuvan avantgardisteja. Mika Waltari oli kirjoittanut julkaisemattoman novellin ja tarjosi sitä Vaalalle ja Tugaille elokuvattavaksi. Novellin pohjalta syntyi jännityselokuva Sininen varjo, joka sai ensi-iltansa maaliskuussa 1933. Siitä on säilynyt vain noin 16 minuutin mittainen jakso sekä katkelmia.
Näyttelijänuran loppu
Kun Fennica-Filmin toiminta päättyi ja Tugain ja Vaalan tiet erosivat, Tugai oli jo pitkään halunnut siirtyä näyttelijästä ohjaajaksi. Hän oli kiinnostunut Johannes Linnankosken teoksista ja niiden dramaattisuudesta ja tietystä mystisyydestä. Hän näki niissä mahdollisuuden elokuviin, joiden kaltaisia ei Suomessa ollut ennen tehty.
Mies joka keksi heinäkasan
Seuraavan elokuvansa Nuorena nukkunut Tulio sai valmiiksi vuonna 1937. Elokuva perustui Nobel-voittaja Frans Emil Sillanpään samannimiseen romaaniin. Tulio kävi tapaamassa Sillanpäätä saadakseen luvan filmatisoinnille ja kirjailija antoi lupansa. Hän jopa kirjoitti romaanin repliikit paremmin elokuvaan sopiviksi.
Melodraaman vuodet
Vuonna 1947 Tulio tapasi Paramount Picturesin johtaja Adolph Zukorin. Nähtyään pari Tulion elokuvaa Zukor kutsui hänet Hollywoodiin ohjaamaan elokuvan Paramountille. Pian syntyikin sopimus elokuvasta, johon Tulio teki käsikirjoituksen. Eri vaiheiden jälkeen sopimus kuitenkin peruttiin, kun tuottaja Carl P. York yllättäen kuoli. Samana vuonna valmistui Intohimon vallassa, joka oli uusi laitos kymmenen vuoden takaisesta Heikkilän talosta. Siinä mies joutuu katselemaan sivusta, kuinka hänen rakastamansa naisen elämä tuhoutuu alkoholisoituneen ja pelihimoisen miehen kanssa. Patriarkaatti on elokuvassa kahle myös miehelle.
Viimeiset elokuvat
Tulion viimeinen ohjaus oli vuonna 1973 valmistunut Sensuela, joka sai Suomessa K-18-ikärajan. Vuonna 1983 hänet palkittiin Veteraani-Jussilla, joka on hänen ainoa elokuva-alan palkintonsa. Vuonna 2006 hänen elokuviaan julkaistiin ensimmäistä kertaa DVD:nä. Sarjaan kuuluu 12 DVD:tä, julkaisijoina olivat Suomen elokuva-arkisto ja Finnkino.
Panu Vertio
Panu Vertio (s. 9. maaliskuuta 1986) on suomalainen koripalloilija. Hän on edustanut Korisliigassa Torpan Poikia/Helsinki Seagullsia, jossa on saavuttanut SM-hopeaa vuonna 2010 ja Suomen cupin hopeaa vuonna 2008. Vertio on pelannut nuorisomaajoukkueissa.
Kansainvaellusaika
Kansainvaellusajan alkuna on joskus pidetty manner-Euroopassa hunnien hyökkäystä länteen vuonna 375 ja loppuna Länsi-Rooman viimeisen keisarin syrjäyttämistä vuonna 476. Kansainvaellusaika vastaa ajallisesti ja sisällöltään jossakin määrin käsitettä myöhäisantiikki. Kansainvaellusaika on perinteisesti kuvattu barbarian, sivistymättömyyden ja sekasorron täyttämänä synkkänä kautena. Sotaisa ja rauhaton kyseinen aikakausi epäilemättä olikin, mutta nykyinen historiankirjoitus pitää tätä perinteistä kuvaa kansainvaellusajasta yksipuolisena ja turhan lohduttomana.
Rooman valtakunta ja kansainvaellukset
Viimeisin germaanien vaellus oli langobardien siirtyminen Pohjois-Italiaan vuonna 568. Tämän jälkeenkin muun muassa slaavit vaelsivat Euroopassa, mutta varsinaisen kansainvaellusajan katsotaan päättyneen viimeistään 500-luvulla.
Kansainvaellusaika Suomessa ja pohjoismaissa
Etelä-Pohjanmaan paikallisten päälliköiden uskotaan välittäneen sisämaasta ja Lapista hankittuja turkiksia Keski-Ruotsiin, johon oli jo kansainvaellusajalla syntynyt jonkinlainen pieni kuningaskunta. Näihin kontakteihin viittaavat muun muassa eläinornamentein koristellut aseet ja korut, jotka edustavat niin sanottua Salinin tyyliä I. Suomalaisen arkeologi Aarni Erä-Eskon tutkimus tästä koristetyylistä on uraauurtava.
Focke-Achgelis
Ensimmäinen helikopteri, jota pystyi ohjaamaan oli Focke-Wulf Fw 61. Kone esiteltiin kuuluisassa näytöksessä Berliinissä vuonna 1936, jolloin konetta ohjasi Hanna Reitsch.
Cahora Bassa
Mosambikin itsenäistyessä Portugali piti voimalaitoksen itsellään entisen siirtomaan velkojen panttina. Vuosien neuvottelujen jälkeen se siirtyi Mosambikille vuonna 2007.
Käsityö
Yliopistotasoinen käsityökoulutus
Käsityön opettajia koulutetaan Helsingin käyttäytymistieteellisessä tiedekunnassa, Itä-Suomen yliopiston filosofisessa tiedekunnassa Savonlinnassa , sekä Turun yliopiston opettajankoulutuslaitoksen Rauman yksikössä.
Arcadia 2001
Emerson oli markkinoinut konsolia väittäen siinä olevan 24 kilotavua muistia, jonka paljastuminen vahingoitti Emersonin mainetta.
Gangsteri
1900-luku
Uudelle vuosisadalle tultaessa New Yorkin juutalaisten suurin jengi, Monk Eastmanin johtama Eastman Gang oli hävittänyt Whyosin. Vaikka irlantilaisgangstereita ja jengejä toimii vieläkin ympäri Yhdysvaltoja, oli niiden kukoistuksen aika ohi. 1900-luku kuului etenkin italialaisjohtoisille suurille rikollisperheille. Paul Kelly ja Johnny Torrio perustivat italialaisjengin Five Points, joka puolestaan kukisti Eastman Gangin. Al Capone ja Lucky Luciano olivat kummatkin uransa alkuvaiheessa Five Pointsin jäseniä, Five Pointerseja.
Poliisimestari (muumit)
Poliisimestari on hahmo Tove Janssonin luomissa Muumipeikko-sarjakuvissa ja niihin perustuvissa animaatioissa. Muumikirjoissa hahmo ei esiinny. Hän on poliisi, joka valvoo Muumilaaksoa. Poliisimestari on Posteljoonin ohella yksi harvoista, jolla on virallinen ammatti Muumilaaksossa. Tosin hänen tehtävänsä ovat suhteellisen vähäiset, koska Muumilaaksossa eletään enimmäkseen niin rauhallista, sävyisää elämää. Laakson ainoa vakituinen rikollinen on Haisuli eikä tämäkään tee kovin pahoja rikoksia. Poliisimestarilla on hyvät suhteet Muumilaakson asukkaisiin.
Riitta Prusti
Pian sen jälkeen kun Prusti oli toukokuussa 1992 valittu TVK:n puheenjohtajaksi teki TVK:n ja muutamien sen jäsenliittojen omistama sijoitusyhtiö Vendito Oy konkurssin 24. elokuuta 1992 sen jälkeen kun TVK:n eräät suuret jäsenliitot eivät olleet halukkaita sijoittamaan 60–90 miljoonan markan panosta yhtiön osakepääoman korotukseen. Vendito ja sen tytäryhtiö TVK-Invest Oy olivat joutuneet vaikeuksiin epäonnistuneen osake- ja kiinteistösijoitustoiminnan vuoksi ja TVK oli taannut Venditon lainoja 60 miljoonan markan edestä. Venditon joutuminen selvitystilaan johti siihen että myös keskusjärjestö TVK haettiin konkurssin 2. syyskuuta 1992 kun TVK:n terveydenhuoltoalan jäsenliitot Tehy ja SuPer (Suomen Perushoitajaliitto) eivät suostuneet päävelkojapankin SKOP:n esittämiin laina- ja omaisuusjärjestelyihin. TVK:n velat ja vastuut olivat konkurssihetkellä yhteensä 110 miljoonaa markkaa ja sen omaisuuden kirjanpitoarvo oli 61 miljoonaa markkaa; todellinen omaisuuden arvo oli kuitenkin pienempi.
Prusti oli SDP:n kansanedustajana 1995–2003 edustaen Uudenmaan läänin vaalipiiriä. Hän oli eduskunnan perustuslakivaliokunnan varapuheenjohtaja 1999–2003. Prusti toimi SDP:n puoluetoimikunnan varajäsenenä 1981–1984 ja puolueneuvoston 1. varapuheenjohtajana 1984–1987. Hän oli presidentin valitsijamies vuoden 1982 presidentinvaaleissa.
Paini kesäolympialaisissa 2016
Mitalistit
Lähde: Rio2016
Tapio Laukkanen
Ura
Laukkanen, kartanlukijanaan Pasi Törmä, voitti marraskuussa 2016 Kenian rallimestaruuden ensimmäisenä ulkomaalaisena kautta aikain.
Jordin Sparks
Jordin Brianna Sparks (s. 22. joulukuuta 1989 Phoenix, Arizona) on yhdysvaltalainen pop- ja R&B-laulaja. Hän toimii välillä myös mallina. Sparks nousi kuuluisuuteen voitettuaan kuudennen kerran järjestetyn American Idol -kilpailun 23. toukokuuta 2007. Hän voitti kilpailun ollessaan vain 17-vuotias, mikä tekee hänestä nuorimman American Idol -voittajan.
Linus Söderström
Seuraura
Toukokuussa 2017 Söderström teki kolmivuotisen NHL-tulokassopimuksen New York Islandersin kanssa. Hän pelasi kauden 2017–2018 kuitenkin vielä lainalla HV71:n SHL-joukkueessa. Söderströmin kausi jäi loukkaantumisten vuoksi kuitenkin vain 14 runkosarja- ja kahden CHL-ottelun mittaiseksi. Söderström kärsi syyskaudella ns. urheilijän tyrästä ja myös hänen jalkansa leikattiin. Söderström siirtyi kaudeksi 2018–2019 New York Islandersin organisaatioon, mutta hänen loukkaantumisensa kuitenkin jatkuivat ja Söderström oli olkapäävamman vuoksi sivussa koko kauden. Syksyn 2019 harjoitusleirin päätteeksi hänet lähetettiin ensin, AHL-joukkue Bridgeport Sound Tigersiin, mutta ennen ensimmäistäkään siellä pelattua ottelua ECHL-joukkue Worcester Railersiin. Söderström pelasi siellä neljä ottelua, kunnes hänen kautensa päättyi leikkaushoitoa vaatineen jalkavamman vuoksi marraskuussa.
Robert Owen
Owen toimi puuvillatehtaan johtajana New Lanarkissa Skotlannissa vuosina 1800–1829. Kun hänen kilpailijansa teettivät tehdastyöläisillä 13–14 tunnin työpäiviä, Owenin tehtaassa työskenneltiin 10 ja puoli tuntia päivässä. Jos tuotanto jouduttiin seisauttamaan, joutilaille työläisille maksettiin täysi palkka koko ajalta. Kuitenkin hänen liikkeensä arvo oli noussut yli kaksinkertaiseksi ja samalla antanut omistajilleen muhkeat voitot.
Medinan perustuslaki
thumb|Muhammedin jäljitelty kirje Munzir ibn Sawa Al Tamimille ja tekstin transkriptio. Perimätiedon mukaan Muhammed kirjoitti tällaisia kirjeitä hallitsijoille kehottaen heitä kääntymään islamiin. (Jemenin Sotilasmuseo Sanaassa).
Sopimuksen sisältö
Sopimuksessa muhajirun eli Muhammedia Mekasta Medinaan seuranneet muslimit hyväksytään Medinan kahdeksan klaanin kanssa tasa-arvoisiksi muslimiyhteisön (umma) jäseniksi. Muista klaaneista käytetään nimeä ansarit eli auttajat. Medinan juutalaisklaanit tunnetaan myöhemmissä historioissa nimillä Nadri, Qainuqa ja Quraiz. Näitä klaaneja ei kuitenkaan sopimuksessa mainita, mikä voisi viitata siihen, että sopimus on peräisin muualta kuin Medinasta ja mahdollisesti myös ajalta ennen Koraania.
Idän pikajuna
Historia
Päätepiste Istanbulissa oli Sirkecin asema kaupungin Euroopan puoleisessa osassa, lähellä Kultaisen sarven suuta. Aseman viereiseltä laivalaiturilta pääsi lautalla Bosporin salmen yli Istanbulin Aasian puoleisessa osassa sijaitsevalle Haydarpaşan asemalle, mistä lähtivät junat Lähi-idän suuntaan. pienoiskuva|309x309px|Idän pikajunan vaunuja Ensimmäinen maailmansota keskeytti Orient Expressin liikenteen vuodesta 1914 vuoteen 1918. Vuonna 1919 otettiin käyttöön sodan hävinneen Saksan alueen poliittisista syistä kiertänyt reitti Pariisista Lausannen, Milanon, Venetsian, Triesten, Belgradin ja Sofian kautta Istanbuliin. Tätä reittiä kulkenut juna sai nimekseen Simplon Orient Express Simplonin tunnelin mukaan. Alkuperäinen Orient Express palasi entiselle reitilleen vuonna 1921. Ruhrin miehityksen aikana 1920-luvun puolivälissä syntyi aluksi tilapäisluonteisesti vaihtoehtoista reittiä kulkenut juna josta muodostui idän pikajunien kulta-aikana 1930-luvulla Arlberg Orient Express. Juna kulki Pariisista, Zürichin, Innsbruckin ja Wienin kautta Budapestiin ja sieltä vuoropäivin Bukarestiin tai Belgradin kautta Ateenaan. Kaikilla kolmella junalla oli makuuvaunuyhteys Calaisin ja Pariisin välillä.
Idän pikajuna populaarikulttuurissa
Idän pikajuna on ollut tapahtumapaikkana sekä kirjoissa että elokuvissa. Tunnetuin kirja on Agatha Christien salapoliisiromaani Idän pikajunan arvoitus, jonka pohjalta on tehty myös kaksi elokuvaa sekä TV-sovitus.
Kaksar
Kaksar on intialainen kansantanssi Bastarin seudulla sijaitsevalta vuoristoiselta Abhujmarin alueelta. Vaikeapääsyinen alue sijaitsee Chhattisgarhin osavaltiossa, Keski-Intiassa. Tanssi on sadonkorjuutanssi, jota nuoret pojat ja tytöt tanssivat hyvän sadon turvaamiseksi. Pojilla on asunaan erikoinen viitta ja tytöt ovat pukeutuneet parhaisiinsa. Tanssi antaa kylänuorisolle myös tilaisuuden löytää elämänkumppaninsa.
Visionary Dream
Khalvaši valittiin edustamaan maataan laulukilpailussa 12. joulukuuta 2006. Tällöin laulun nimi oli vielä My Story. Laulukilpailun semifinaalissa 10. toukokuuta 2007 kappale sijoittui 10 parhaan joukkoon ja näin Georgia pääsi ensimmäistä kertaa myös finaaliin, jossa lopputulos oli 12. sija.
Onifai
Onifai on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 745 asukasta (vuonna 2016) ja sen pinta-ala on 43,19 neliökilometriä. Se sijaitsee 29 metrin korkeudella merenpinnan yläpuolella.
Köyhyys
Yleisyys
Noin kahdella kolmasosalla maapallon asukkaista oli vuonna 2018 käytettävissään alle kymmenen dollaria päivässä ja puolet eli alle viidellä dollarilla päivässä.
Suomessa 14 prosenttia kansalaisista eli köyhyysrajan alapuolella vuonna 2017 eli heidän kotitaloutensa käytettävissä olevat tulot olivat alle 60 prosenttia väestön käytettävissä olevasta mediaanitulosta, joka on huomattavasti keskituloa pienempi suure. Köyhyysrajan alapuolella elävien osuus lähes kaksinkertaistui vuosina 2004–2017 noin kahdeksasta prosentista noin 13 prosenttiin. Pitkittyneessä köyhyydessä elävien osuus yli kaksinkertaistui vuosina 2005–2014 1,2 prosentista 2,6 prosenttiin. Vuoteen 2007 asti tilastoitiin erikseen vieläkin köyhempää väestöä eli niitä, joiden kotitalouden tulot jäivät alle 40 prosenttiin. Kyseisen väestöryhmän osuus kasvoi vuosina 1995–2007 1,4:stä 2,3 prosenttiin.
Yhteiskunnallinen asema
Sosiaalityöntekijät saattavat kohdella avun hakijoita epäasiallisesti ja muut ihmiset saattavat puhua heistä loukkaavaan tai aggressiiviseen sävyyn.
Syyt ja riskitekjät
Työkyvyttömyys ja työttömyys kuuluvat köyhyyden suurimpiin riskitekijöihin. Vuonna 2014 ilmestyneen tutkimuksen mukaan suurin osa ruoka-avun saajista on työttömiä tai työkyvyttömiä.
Köyhyysriski kasvaa myös eläkkeelle jäämisen myötä. Melkein kaksi kolmesta eläkeläisestä saa eläkettä alle 1500 euroa kuussa. Etenkin iäkkäimmät eläkeläisnaiset kärsivät köyhyydestä. Tämä johtuu siitä, että eläkeläisnaisilla on ollut keskimäärin pienempi palkka kuin eläkeläismiehillä sekä siitä, että eläkkeiden suhteellinen ostovoima laskee ajan kuluessa yhä enemmän, koska niitä nostetaan huomattavasti hitaammin kuin palkkoja.
Indeksikorotukset
Jotta köyhät eivät köyhtyisi jatkuvasti enemmän suhteessa muuhun suomalaiseen väestöön ja tuloerot köyhimpien ja rikkaimpien välillä eivät kasvaisi, pitäisi sosiaalietuuksiin tehdä säännöllisiä korotuksia. Näitä korotuksia kutsutaan ns. indeksikorotuksiksi, jolla tarkoitetaan, että elintason jatkuvaa kallistumista eli inflaatiota tulisi huomioida myös köyhimpien tuloissa, ei vain palkansaajien palkoissa. Palkansaajat saavat vuosittaiset palkankorotukset samasta syystä, jottei heidän ostovoimansa heikkenisi tai ainakaan heikkenisi aivan koko inflaation verran.
Hard Drivin’
Peli on päävalikossaan merkitty vuodelle 1988, mutta peli on julkaistu vasta kesällä 1989.
Differenssimenetelmä
Differenssiyhtälöiden johtaminen Taylorin polynomin avulla
niin, että :n ollessa riittävän pieni
Menetelmän tarkkuus ja kertaluku
Menetelmän aiheuttamalle paikalliselle diskretointivirheelle voidaan johtaa yleinen lauseke. Paikallista diskretointivirhettä merkitään tyypillisesti isolla o-kirjaimella ja sillä tarkoitetaan virhettä, kun menetelmää on sovellettu yhden kerran. Se on siis erotus, kun f'(x_i) viittaa tarkkaan arvoon ja f'_i numeerisesti laskettuun likiarvoon. Taylorin polynomin jäännöstermi on käytännöllinen tutkittaessa diskretointivirhettä. Diskretointivirheen määräävin termi voidaan löytää käyttämällä Lagrangen muotoa Taylorin polynomin jäännöstermille, joka on
Lopulta saadaan tässä esimerkissä:
Eksplisiittinen menetelmä
Tämä eksplisiittinen menetelmä on numeerisesti vakaa ja konvergoi, kun r\le 1/2. Virhe on verrannollinen aika-askeleeseen ja paikka-askeleen neliöön:
Hautakivi (sarjakuvahahmo)
Historia
Lincoln päätti voittaa "ulkopuolisuutensa" nostamalla paljon painoja ja treenaamalla rankasti fyysisesti. Kouluaikoinaan hän käytti voimiaan ja suurta kokoaan kiristääkseen viikkorahoja koulutovereiltaan, jotka nimesivät hänet Hautakiveksi.
Robertson kuitenkin suljettiin Kingpinin lahjoman tuomarin määräyksestä vankilaan, jossa Hautakivi jatkoi hänen piinaamistaan. Lopulta Hautakivi karkasi vankilasta ja pakotti Robertsonin mukaansa. Hämähäkkimiehen väliintulo kuitenkin pelasti tilanteen ja Robertson armahdettiin, jälleen kerran.
Voimat ja varusteet
Hautakivi on myös erinomainen lähitaistelija vuosien katutappelukokemuksella. Hän tuntee useita tuliaseita ja hänellä on kytköksiä rikollisjärjestöihin.
Hautakivi muissa medioissa
36 "Tombstone" ja
Ivan Bilibin
Vuoden 1905 vallankumouksen aikaan hän toimitti vallankumouksellisia sarjakuvia, ja hänet pidätettiin tsaari Nikolai II:sta laatimiensa pilapiirrosten takia. Bilibinin ensimmäinen työ lavastetaiteilijana oli säveltäjä Modest Musorgskin Boris Godunov -oopperan pukujen ja lavasteiden suunnittelu. Hän piirsi asuja balettitanssija Anna Pavlovalle Venäläisiä tansseja varten.
Kavallus
Kavalluksen määritelmä rikoslaissa
Kavalluksesta tuomitaan myös se, joka anastaa löytämiään tai erehdyksen kautta haltuunsa saamiaan varoja tai muuta irtainta omaisuutta.
Kavallus vai varkaus?
Varkaudella anastetaan toisen hallussa olevaa omaisuutta, kun kavalluksella anastetaan toisen omaisuutta, joka on omassa hallussa. Jos anastaa toisen kirjahyllystä kirjan, syyllistyy varkauteen, mutta jos ottaa omakseen kirjastosta lainaamansa kirjan, syyllistyy kavallukseen. Rangaistusasteikko on sama, joten teot ovat rikoslain mukaan yhtä vakavia.
Utrecht (provinssi)
Utrecht on provinssi keskellä Alankomaita. Provinssin pinta-ala on ja asukasluku  (vuonna 2010). Samanniminen kaupunki Utrecht on provinssin pääkaupunki.
Kronikka (Nepos)
Kronikka oli Cornelius Nepoksen kirjoittama kronikkamuotoinen maailmanhistorian tiivistelmä. Se ei ole säilynyt nykyaikaan.
Zanthoxylum fagara
Zanthoxylum fagara on ruutakasveihin kuuluva kymmenen metriä korkeaksi kasvava pensas tai pieni puu. Sitä kasvaa Amerikan mantereen trooppisissa oloissa Floridasta, Meksikon kautta Etelä-Amerikan luoteisosiin. Sitä elää myös Länsi-Intian saaristossa ja Galápagossaarilla.
Brian Connolly
Brian Francis Connolly (5. lokakuuta 1945 Hamilton, Skotlanti, Britannia – 9. helmikuuta 1997 Slough, Englanti, Britannia ) oli skotlantilaissyntyinen laulaja, joka tunnetaan parhaiten Sweet-yhtyeen kuuluisimpana solistina. Connolly erosi Sweetistä vuonna 1979, minkä jälkeen hän julkaisi 1980-luvun alussa muutaman soolosinglen. Lisäksi hän johti myöhemmin omaa Brian Connolly’s Sweet -yhtyettään.
Ellen Thesleff
Ura taiteilijana
Thesleff lähti ensimmäisen kerran Italiaan vuoden 1894 alussa ja palasi sinne jo seuraavana vuonna uudelleen. Vuonna 1897 Italiassa oli useita taiteilijoita. Thesleffin äiti ja sisaret olivat Ellenin kanssa Firenzessä talvella 1897, jolloin myös Beda Stjernschantz, Hugo Simberg, Magnus Enckell ja Axel Gallén perheineen asuivat siellä. Kesät Thesleff vietti Suomessa, missä perheellä oli maatila Muroleessa. Italiassa Thesleff teki myös puupiirroksia. Tähän häntä innosti englantilainen taiteilija ja teatterimies, Gordon Craig, joka oli teatterin uudistajia ja johon Thesleff oli tutustunut 1907. Italiassa Thesleff alkoi jälleen käyttää värejä. Vaikka Thesleff ei varsinaisesti kuulunut mihinkään ryhmään, Suomessa hänet työnsä olisi haluttu monesti luokitella septemiläisyydeksi, johon Thesleff kommentoi seuraavasti: ”Ihailen heidän keskinäistä jäljittelyään ymmärtämättä sitä. Miksei voi elää itsensä varassa vaan kaiken sen varassa, jonka muut ovat sanoneet aiemmin - se vaikuttaa ikävältä ja idioottimaiselta”. Italiasta tuli Thesleffille vähitellen toinen kotimaa.
Thesleff tänään
Joulukuussa 2006 kolmekymmentä kaupunginvaltuutettua allekirjoitti valtuustoaloitteen Kuopion keskustan ja Saaristokaupungin välille rakenteilla olevan Saaristokadun uudelleennimeämiseksi Ellen Thesleffin tieksi. Nimistötoimikunta kieltäytyi tammikuussa 2007 ja teki vastaehdotuksen alueen siltojen nimeämistä paikallisten kuvataiteilijoiden mukaan. Myös kaupunginhallitus suhtautui kielteisesti kadun nimenvaihdokseen elokuussa 2007 mutta myönteisesti siltojen nimeämiseen paikallisten kuvataiteilijoiden mukaan. Syksyllä 2008 varmistui, että Saaristokadun Kumpusaaren ja Pölhönsaaren välinen Pölhön silta nimetään Ellen Thesleffin sillaksi. Thesleffin ohella Unto Koistinen (Kärängän silta), Anton Lindforss (Korkeasaaren silta) ja Fridolf Weurlander (Kalliosaarten silta) saivat kadulle omat nimikkosiltansa.
Henni
Vuoteen 2019 loppuun mennessä Digi- ja väestötietoviraston tietojen mukaan Suomessa on kaikkiaan ollut kirjoilla 1 546 Henni-nimistä naista ja noin 20 miestä. Lisäksi Henny-nimisiä naisia on ollut 313. Nimi on yleisempi Pohjois-Suomessa kuin Etelä-Suomessa.
Talio-periaate
Myöhemmin on kuitenkin katsottu että rangaistus on suurempi, sillä Suomessa esimerkiksi Matthias Calonius katsoi, että talio-periaatetta noudatettaessa käytetään suurempaa väkivaltaa kuin siihen johtaneissa rikoksissa. Perusteena on se, että tuomittu kokee henkistä kärsimystä ennen teloitusta.
Jacques Cossard
Vuonna 1651 Cossard julkaisi kehittämänsä pikakirjoitusjärjestelmän. Siinä oli merkit 22 kirjaimelle, ja myös vokaaleille käytettiin niiden omia merkkejä, mikä poikkesi tuon ajan englantilaisista järjestelmistä. Järjestelmän käytön laajuudesta ei ole säilynyt tietoa.
Shane A. Parker
Shane A. Parker (1943 – 21. marraskuuta 1992 Adelaide Australia) oli brittiläinen museointendentti ja lintutieteilijä.
Jack Eichel
Maajoukkueura
2. maaliskuuta 2016 Stan Bowman ja Peter Chiarelli valitsivat Eichelin ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin.
Aerial
Huomioita
Pianolla säestetty A Coral Room käsitellee Kate Bushin äidin kuolemaa.
Ram (panssarivaunu)
Suunnittelu
Ram II -vaunuja laivattiin Isoon-Britanniaan, jossa Kanadan joukot olivat odottamassa maihinnousua Manner-Eurooppaan. Rameja käytettiin Kanadan panssaridivisioonien koulutuksessa.
Kutsu minua nimelläsi
Juoni
Viikkojen aikana Elio ja Oliver viettävät paljon aikaa yhdessä jakamalla mielenkiinnonkohteitaan ja tutkimalla Italian maaseutua. Kesän lähestyessä loppuaan heidän romanssistaan on tullut intensiivisempi, mutta sitä uhkaavat yhteiskunnan odotukset heidän ikäerostaan sekä seksuaalisesta suuntautumisestaan.
Vastaanotto
Kodin Kuvalehdessä kirjoitetaan, että “Romaani ensirakkaudesta on terävä ja samalla niin inhimillinen, että päähenkilölle soisi kaiken maailman onnen.” Charles Kaiser sanoo The Washington Postissa “Jos on koskaan antautunut kaiken nielevälle rakkaudelle – sille vastaansanomattomalle voimalle, joka vetää kohti rakastettua - tunnistaa jokaisen vivahteen André Acimanin loisteliaasta romaanista Kutsu minua nimelläsi.” Stacey D’Erasmo kirjoittaa The New York Timesissa “Tämä romaani hehkuu. Kehitystarina, paljastustarina, mietelmä ajasta ja intohimosta, rakkauskirje, vetoomus ja eräänlainen muistokirjoitus, Kutsu minua nimelläsi on myös avoin kysymys."
Giovanni Zatara
Taustaa
Hänen taikuuden oppituntejaan vahvistivat Phantom Strangerin vierailut, ja hänellä oli seksuaalinen suhde Madame Xanadun kanssa, mutta tämä kieltäytyi menemästä hänen kanssaan naimisiin, koska näki hänen tulevaisuutensa.
Ville Kuronen
Tuotanto
Vasaran alla –teos (1979) jatkaa Tolvasten tarinaa ja sijoittuu juuri päättyneen sodan jälkeiseen aikaan 1940-luvulle, jolloin rintamalla olleet veljekset palaavat kotiin, mutta joutuvat kokemaan sielläkin ankaria aikoja. Romaanin keskushenkilöinä on edellisen romaanin psykologisesti keskeinen henkilö, sitkeä ja oikeudenmukainen Yrjö ja hänen vaimonsa, jotka yrittävät päästä eteenpäin elämässään kovalla työllä puutavaranajon ja maanviljelyksen saralla ja pääsevätkin tiukkojen vaiheiden jälkeen oman tilan haltijoiksi. Kirjailija keskittyy ihmisten keskinäisten suhteiden kuvaamiseen, mutta tarkastelee myös kriittisesti yhteiskunnan byrokratian ilmenemistä pienellä paikkakunnalla. . Samalla hän osoittaa, miten sodanjälkeinen yhteiskunnallinen kehitys rikkoi perinteisen perheyhteisön perheenjäsenten muuttaessa kaupunkiin. Henkilökuvaus rakentuu vastakohtaisuuksille. Romaanin kielellinen rakenne koostuu puhutun murteen ja yleiskielisen kerronnan vaihtelusta. Kirjailija käyttää luontevasti niin Pohjois-Karjalan murretta ja tyyliteltyä karjalan kieltä kuin erilaisia sosiaalisia murteitakin kuvaten pää- ja sivuhenkilöidensä luonteenlaatua näiden puhuman murteen ja omaleimaisen kielenkäytön avulla.
Historian kirjasto
Historia
Diodoros itse sanoo kirjoittaneensa teosta 30 vuotta. Hän vaikuttaisi päättäneen teoksen kirjoittamisen vuonna 36 eaa. tai jonkin verran sen jälkeen, jolta ajalta on viimeinen maininta hänen oman aikansa tapahtumista: Augustus siirrätti Tauromenionin väestön pois ja perusti kaupungin paikalle roomalaisen colonian. Varmuudella teoksen kirjoittaminen on päättynyt ennen vuotta 30 eaa., sillä Diodoros sanoo makedonialaisten olleen Egyptin viimeisiä vierasmaalaisia hallitsijoita; mainittuna vuonna hallitsijoiksi tulivat roomalaiset.
Jonni Heikkinen
Jonni Heikkinen (s. 14. tammikuuta 1986 Jyväskylä) on suomalainen jalkapalloilija. Hän on pelipaikaltaan vasen laitapuolustaja, mutta pystyy myös pelaamaan puolustuksen keskustassa.
Heikkinen siirtyi kesken kauden 2004 Kolmosessa pelanneesta Siilinjärven Palloseurasta Kuopion Palloseuraan. Heikkinen ei onnistunut vielä vakiinnuttamaan pelipaikkaansa edustusjoukkueessa, vaan joutui hakemaan pelikokemusta KuPS Akatemian riveistä Kakkosesta.
Bertel Alanco
Bror Bertel Alanco (21. helmikuuta 1888 Hollola – 25. joulukuuta 1933) oli suomalainen taidemaalari.
Esa Pakarinen Junior
Pakariselle myönnettiin taiteilijaeläke vuonna 2014.
Luettelo Thaimaan saarista
thumb|Koh Nang Yuan Tämä on luettelo Thaimaan saarista. Huomaa, että nimet alkavat yleensä Ko-sanalla (, usein myös sanoilla Koh, Go tai Goh), joka tarkoittaa saarta. .
Samuel Roos
pienoiskuva Samuel Roos (1. tammikuuta 1792 Eurajoki – 14. marraskuuta 1878 Vehmaa) oli lääkäri ja kirjailija sekä suomen kielen kehittäjä.
Kielitieteilijä, kirjailija ja kääntäjä
Roos julkaisi myös kirjeoppaan Muutamia Neuvoja ja Johdatuksia Lähetyskirjain tekemiseen (1855) sekä kaksiosaisen lastenhoidon oppaan Kristillinen ja terveellinen lasten kasvattaminen (1856, 1857).
Christoph Vitzthum
Kreivi Carl Christoph Eric Vitzthum von Eckstädt (s. 1969) on suomalainen yritysjohtaja, joka on toiminut vuodesta 2013 Fazerin konsernijohtajana. Vitzthum on ollut myös Konecranesin hallituksen puheenjohtajana vuodesta 2016.
MAN (yritys)
Yhtiön yleiskatselmus
MAN Groupissa on kolme pääjaosta, jotka sijaitsevat eri paikoissa.
Historia
thumb|Tämä logo on kaikkien MAN kuorma- ja linja-autojen keulassa. Leijona tulee [[Büssing AG:stä, yhtiö jonka MAN hankki vuonna 1971. Se esittää Braunschweigin kaupungin vaakunaa.]]
Perustaminen
Vuonna 1841 rautatiekaluston valmistaja Johann Friedrich Klett perusti Klett & Co:n, joka oli MAN:n edeltäjä. Teollistuminen ja auton kehitys tekivät luotettavat ja taloudelliset moottorit tarpeelliseksi. MAN sijoitti dieselmoottoriin. Vuonna 1893 Rudolf Diesel sai patentin sytytysmenetelmälleen. MAN rakensi toimivan dieselmoottorin vuonna 1897. Dieselin myötä muutkin ottivat käyttöön polttoaineen suoraruiskutuksen sen aikaisten suurikokoisten kompressoreiden tilalle. Kompressorit puhalsivat ilma-polttoaineseoksen sylinteriin. Diesel kuvasi myös pumppusuuttimen, mutta tarpeellisten materiaalien puutteen takia ei hänellä ollut mahdollisuutta rakentaa sellaista. thumb|right|MAN-linja-auto.
Vuoden 1923 lopulla valmistui ensimmäinen dieselmoottorinen kuorma-auto, jonka teho oli 10 hv, 700 r/min. Vuonna 1924 oli koeajo Augsburgista Nürnbergiin nelisylinterisellä dieselkuorma-autolla, jonka teho oli 40 hv, 900 r/min. Joulukuussa 1924 Berliinin moottorinäyttelyssä MAN esitteli ensimmäisen sarjavalmisteisen dieselmoottorin. Sen teho oli 45 hv, 1050 r/min. Kuorma-auto, jossa oli tällainen moottori, oli sijoitettu näyttelyn ulkoalueelle. VDI-Nachrichten, Saksan insinöörien yhdistyksen lehti, kuvasi moottoria suurimmaksi edistysaskeleeksi hyötyajoneuvojen moottoritekniikassa tässä näyttelyssä. Ennen näyttelyä oli Saksan postin Baijerin osasto tilannut sarjan näitä moottoreita postilinja-autoihinsa. thumb|right|[[Nelitahtimoottori|Nelitahtinen MAN-merimoottori.]]
Vuonna 1925 rakennettiin ensimmäinen kuusisylinterinen dieselmoottori. Sen teho oli 80 hevosvoimaa ja siinä oli MAN:n kehittämä ruiskutuspumppu. Vuoteen 1930 mennessä olivat Krupp, Junkers, Maybach, Kämpfer, Saurer, Gardner, Cummins, Buda, Penta, Tatra, OM, Panhard & Levassor ja muut sijoittaneet suoraruiskutukseen, joskus MAN:n lisenssillä.
Sodan jälkeinen aika
Kuusikymmenluvun puolessa välissä Büssing esitteli uuden kuorma-automalliston, joka sisälsi ajoneuvoja erikoistarkoituksiin, kuten vaihtolavakuorma-autoja mahurimoottorilla, kuorma-autoja matalalle sijoitetulla ohjaamolla ja jakeluautoja, joissa ohjaamo oli sijoitettu etuakselin etupuolelle. Nämä vallankumoukselliset uudet ideat olivat kuitenkin liian paljon aikaansa edellä. Lisäksi pääoman puute johti siihen, että Büssing joutui ns. Saltzgitterin ryhmän haltuun. Liian suuret investoinnit uusiin toimitiloihin ja muut johdon virheet johtivat lopulta siihen, että MAN otti Büssingin haltuunsa vuonna 1971. Tämä on syynä siihen, että Büssingin leijona on MAN:n etumaskissa. Mahurikuorma-autojen tuotanto jatkui vielä pitkän aikaa, mutta etumoottoristen kuorma-autojen kehitys kavensi mahurin etumatkaa. Loppujen lopuksi asiakkaiden valinnat olivat kalliimpaa mahuria vastaan.
MAN teki syyskuussa 2006 tarjouksen ruotsalaisen kuorma-autojen valmistajan Scania AB:n osakekannan ostamisesta. Euroopan komissio hyväksyi kaupan 14. joulukuuta. Kuitenkin MAN vetäytyi vapaaehtoisesti siitä 23. tammikuuta 2007, kun Scanian suurimmat osakkeenomistajat Volkswagen AG ja vaikuttava Wallenbergin perhe eivät hyväksyneet tarjousta. MAN AG:lla on kuitenkin hallussaan 17 % Scanian äänivallasta (toukokuu 2008). 24. joulukuuta 2008 MAN julkaisi tiedotteen omistavansa lisää osakkeita Scaniasta ja niin ollen säilyttäen yli 20 prosenttia äänivallasta.
Siirtyminen Volkswagenin hallintaan
Huhtikuussa 2012 MAN SE ilmoitti Volkswagenin lisänneen omistustaan 73,0% äänivaltaan ja 71,08% osakepääomaan.
Buddhalaisuus Saksassa
Historia
Saksalainen Anton Gueth (1878–1957) oli yksi ensimmäisistä mannereurooppalaisista, jotka ovat antaneet täyden munkkilupauksen. Hänet vihittiin theravada-munkiksi vuonna 1903 ja hän käänsi mm. Milinda Panhan saksaksi.
Milos Dobras
Toukokuussa 2016 Dobras nimettiin Suomen miesten maajoukkueryhmän naprapaatiksi.